“Сапраўды, Сабор сустрэўся з цяжкасьцямі ў канкрэтызацыі і рэалізацыі; Сабор віртуальны быў больш моцным за рэальны”, — сказаў Сьвяты Айцец, але дадаў, што моц рэальнага Сабору паступова перамагае. “Мне здаецца, праз 50 гадоў пасьля Сабору мы бачым, як сабор віртуальны разбураецца, губляецца і ўсё больш праяўляецца Сабор рэальны з ўсёй сваёй духоўнай сілай. У гэтым наша задача, менавіта ў гэты Год веры, пачынаючы ад гэтага Году веры — працаваць, каб сапраўдны Сабор, з сілай Сьвятога Духа рэалізаваўся, і Царква па-сапраўднаму абнавілася. Спадзяёмся Госпад нам дапаможа”, — сказаў Папа.